**CONCURS**

**„Securitatea electrică în viziunea copiilor”**

**Regulament de participare**

**1. Scopul concursului**

Creșterea gradului de informare a copiilor și tinerilor privind măsurile de securitate electrică la utilizarea receptoarelor electrocasnice.

Concursul de creație „Securitatea electrică în viziunea copiilor” este lansat de Agenția Națională pentru Reglementare în Energetică.

**2. Cine poate participa?**

Elevii claselor a V-XII din instituțiile de învățământ din Republica Moldova.

**3. Termenele concursului**

Concursul se desfășoară în perioada **1-31 octombrie 2021.**

**4. Criterii de participare la concurs**

Pentru participare la concurs sunt acceptate lucrările creative care îndeplinesc următoarele criterii:

1. Lucrările trebuie să fie dedicate subiectului ”Securitatea electrică în viziunea copiilor”;
2. Lucrările pot aparține următoarelor tipuri de artă: pictură și desen;
3. Lucrările pot fi realizate pe orice material (carton, pânză și alte materiale) și executate în orice tehnică (ulei, acuarelă, cerneală, creioane colorate, creioane de ceară și alte materiale) și prezentate persoanei responsabile (desemnată de directorul instituției de învățământ).

*Notă\* Lucrările vor fi ridicate din cadrul instituției de învățământ de către reprezentantul ANRE din cadrul Serviciului teritorial al Agenției.*

1. Fiecare autor poate prezenta o singură lucrare.

**5. Evaluarea lucrărilor depuse și totalizarea rezultatelor concursului**

În perioada 1-14 noiembrie 2021, lucrările înscrise în concurs vor fi evaluate de către persoanele responsabile de desfășurarea concursului din cadrul ANRE.

Cele mai bune desene vor fi utilizate pentru realizarea unui set de pliante informative, care vor fi distribuite în toate instituțiile de învățământ din țară.

**6. Acordarea premiilor:**

*La nivel național*   
Locul I – Telefon mobil

Locul II – Ceas inteligent

Locul III – Brățară inteligentă

*La nivel de servicii teritoriale*

Locul I – Căști fără fir

Locul II – Cameră web

Locul III – Căști cu fir

Suplimentar vor fi oferite 1000 de premii pentru participanți.

**7. Alte condiții**

Organizatorii concursului își rezervă dreptul de a utiliza lucrările participante la concurs în scopuri educaționale necomerciale, în cazul și în modul prevăzut de normele privind drepturile de autor.

**8. Informații de contact**

www.anre.md;   
pagina de facebook: <https://www.facebook.com/anre.moldova>;   
e-mail: [gsanduta@anre.md](mailto:gsanduta@anre.md).